
Pîroz Be 8’ê Adarê, Roja Cîhanî A Jinan 

8’ê Adarê, roja Cîhanî a Jinan, roja banga azadî û 
wekheviya li nav civakê de ye. Vê rojê kariye deng û mebesta 
xwe bighîne çar aliyên cîhanê. Hêviya me ev e ku alaya azadî 
û yeksaniyê tim hildayî bimîne. 

8’ê Adarê li hemû jinên cîhanê, îran û bi taybet jinên 
Kurdistanê pîroz be. 

Desteya Weşana Agirî 


Partiya Demokrat ya Kurdistana îranê diweşîne 


“Bûna Vê Rejîma Tepeserkar, 
Bêhurmetî Bi Mirovahiyê Ye” 




Komîsera Mafê Mirov a Neteweyên Yekbûyî roja Pêncşemî, 4'ê Adarê, di rûniştina Konseya 
mafê mirov li Jinêvê de, got: Rewşa mafê mirov li îranê de xirabtir dibe û ew gelek nigeranê 
wê rewşa xirab û aloz ya serkuta dijber û neraziyan, destbiser kirina neraziyan, çalakên mafê 
mirov, rojnamevan û kesatiyên siyasî li îranê de ye. 

Xatûna Pîlay ku rapora rewşa mafê mirov li sala 2009'ê de pêşkêşî civatê dikir, îşare bi 
serkut û tepeseriya xwenîşanderan li îranê de kir ku paşan li dadgehên nimayişî de cezayên 
giran yên îdam û zîndanê bi^ser wan de tê sepandin. Herweha daxwaz ji îranê kir ku izna 
sefera heyetên navnetewî bi îranê bo lêkolînên zêdetir bidin. 

Li heman hal de, Wezîrê Karê Derve yê Almanê, serbarê rexneyên tund ji pêpeskirina mafê 
mirov li îranê de, dijberiya xwe bi egera endametiya Komara Îslamî di Konseya Mafê Mirov a 
Netewên Yekbûyî de derbirî. Gîdo Wêstirolê, li Jinêvê de ragihand ku cehd û xebatên rejîma 
Tehranê ji bo endametî li vê Konseyê de, tohîn û bêhurmetî bi hemû wan buhayan e ku ew 
Şêwre li ser bingeha wê hatiye avakirin. 

Du Îranî Û Pênc Îtalî Bi Tawana 
Qaçax kirina Çekan Bo îranê, 

Hatin Girtin R: 6 


Rejîma îranê di Fîlterkirina 
Malperên Înternetî de 
Rekorddar e R: 3 


Rûpela 2 


Du 

Pêşm< 
PDKÎ 
Karvanê 
Şehîdan... 


Rûpela 3 

3'ê Reşemê, 

Xalek reş li 
ser eniya 
rejîmê û 
rûpelek nû ji 
xebatê 

Selîm Zencîrî 

Rûpela 6 

Dîdara 
Dîktatoran 





Arîn 

Rûpela 8 

8'ê Adarê, 

Roja 

Navnetewî 
a jinan 

Perî Reşîdiyan 
Rûpela 10 

Kurte 

Hevpeyvînek 

bi 

hunermendên 
dengxweş... 





Hevpeyvîn: Cefer Mubeşirniya 

SIYASI 


Agirî 


Di bûyerek tirombêlê de 

Du Pêşmergên PDKÎ Tevlî Karvanê Şehîdan Bûn 


P iştînîvroya roja Pêncşemî, 25'ê 
Şibata 2010'an(6'ê Reşemeya 
1388'ê Rojî), du pêşmergên 

qehreman, newest û fîdakar yên Partiya me 
bi navên: Cimşîd Pîrî û Sadiq Reûfî li 
bûyerek dilêş a tirombêlê de li bajarê Koyê, 
jiyana xwe ji dest dan û bi yek dunya hêvî 
û awat ve, xatir û malawayî ji zarokên xwe, 
hevçeperan û Partiya xebatkar a xwe 
xwestin û tevlî karvanê şehîdan bûn. Erkê 
domandina xebata pîroz a xwe jî, ji bo 
hevrêyên xwe û xortên welatparêz yên 
Kurdistanê bi cî hiştin. 

Her di êvariya wê rojê de, termên wan 
Şehîdan di goristana Şehîdên PDKÎ bi 
beşdariya Mistefa Hicrî, endamên rêberî, 



kadir û pêşmerge, malbatên wan û 
hejmarekî berbiçav ji endamên partiyê û 
herwiha malbatên serbilind ên her du 
şehîdan di rê û resmekî hêja de hatin 
veşartin. 

Paşan seet 10'ê sibêdehiya roja din, 26'ê 
Şibata 2010, rê û resmek behî û sersaxiyê 
bi beşdariya Sekreter, endamên rêberiyê, 
kes û karên wan şehîdan, kadr û pêşmerge 
û malbatên wan birêve çû. Di despêka wê 
rê û resmê de, deqîqeyek bê dengî bo 
rêzgirtin ji canê paqije hemû Şahîdên 


Kurdistanê, piştre çend 

Peyama 



Qurana 

♦ 


Pîroz hat xwendin. Dûre Mihemed Nezîf 
Qadirî, endamê Polîtbîroya PDKÎ, bi vê 
hilkevtê ji aliyê Deftera siyasî ve peyamek 
pêşkêş kir. Di peyama xwe de, kak Heme 
Zezîf, "hevxemî û hevderdiya Deftera Siyasî 
û hevçeperên her du şehîdan, bi malbatên 
wan re ragihand û serxweşî ji beşdaran, 
malbatên wan û xelkê welatparêz yê 
Kurdistanê kir. Herweha rêz ji xebat û 
tekoşîna wan girt. Li beşek din a peyamê 
de hatibû ku, ji destdana wan her du 
pêşmergeyan, xisarek mezin ji bo partiyê, 
malbatên xwedan qedr yên wan, zarok û 
hevjînên emegdar yên wan( Xûşke Şanaz 
Ekberî û Dilniya û Amanc, û herweha xûşke 
Awat Hesenzade, hevsera şehîd Çiya û 
xortê şirîn yê wan Aydiya, bûyrek tal, 
xembar û dilêş e." 

"Lê her wek siroştê mirov û ceribîna 
jiyanê nîşan daye, meznahiya mirov li vê 
yekê de ye ku li hember bûyerên wiha tal û 
nexweş de, bi sebr, bêhn fire û ber xwe 
bide. Lewma çavnihêriya me ji malbatên 
wan û bi taybet hevserên dilşevitî yên wan 
ev e ku ew erkê giran yê piştî şehîd bûnê 
ku dikeve ser milê wan, bi awayekî jêhat û 
hêja birêve bibin û bibine mînak û berjenga 
buhayên mirovî derheq zarokên xwe. Bêşik 
wê fidakariyê em li wan de dibînin". 

Paşan Peyama malbatên her du şehîdan, 
bi nûneratî ji aliyê kak Burhan Ekberî ve hat 
xwendin. 

Herweha pexşanek bi hest li ser şehîd bi 
navê "Kotira Sipî" ji aliyê kek Kêyhan Yûsifî 
ve hat Pêşkêş kirin. 

Di dawiya wê rê û resmê de, beşdar 
bûyan behî û serxweşiya xwe pêşkêşî 
malbatên wan şehîdan kirin û hevxemiya 
xwe bi wan re ragihandin. 

Kurtiyek ji biyogirafiya wan du 
şehîdan 

- Sadiq Reûfî, naskirî bi Çiya, kurê 
Mihemed Elî, xelkê gundê Wîzyer a 
Kamyaranê, sala 1358'ê Rojî li malbatek 



welatparêz de ji dayîk bûye. 

- Heya pola Du ya Navendî ders 
xwendiye 

- Sala 1380'ê hatiye nav refên PDKÎ 

- Sala 1387'ê jiyana hevbeş pêk aniye ku 
berhema jiyana wan, xortekî bedev û şirîn 
bi navê Aydiya ye. Heya demên dawîn yên 
jiyana xwe jî wekî pêşmergeyekê fedakar 
dirêjî bi xebata xwe nav Partiyê de daye. 

Cimşîd Pîrî, naskirî bi Hosta Cimşîd, 
kurê Ebdula, xelkê Kamyaranê, sala 1352'ê 
^oini malbatek welatparêz de hatiye dinê. 

- Heya pola Du ya navendî ders 
xwendiye. 

- Sala 1379'ê bi fermî bûye endamê 
nepenî yê PDKÎ li hundir de 

- Sala 1386'ê bi yekcarî hate nav refên 
PDKÎ û kicên pêşmergatiyê li ber kirin 

- Jiyana Hevbeş pêk aniye û xwediyê du 
zarokên delal bi navên Dilniya û Amanc e 

Ruha wan şad û riya wan pir rêvîng be. 



iyasî seba şehîdbûna hejmarek ji Pêşmergên Komeleya 
Zehmetkêşên Kurdistanê 


B 


irêz Deftera Siyasî a Komeleya 
Zehmetkêş ên Kurdistanê! 

Di gel rêz û silavan. 


Heyf û mixabin nûçeya şehîdbûna Komek 
ji hevalên Komelê, li roja 2'ê Reşemeya 
sala 1388'ê Rojî, li devera Serdeştê, ji aliyê 
hêzên dijî gelî yen Komara Îslamî gihîşt 
destê me. Ev bûyera dilêş jî mîna hemû 
cinayetên rejîmê dijî xelkê azadîxwaz yên 
îranê û gelê niştîmanperwerê cihê 

öax û keserê ye. Mirovkujên Komara Îslamî 
a îranê jî bi encamdana vê tawana mezin,i 
rûpeleke pir ji şermezarî û riswayî xistin nav 
karnameya reşe rejîma xwe. 

Deftera Siyasî a Hizba Demokrat a 
Kurdistana îranê, tevî mehkûmkirina vê 


cinayetê, ji Deftera Siyasî a 
Komeley Zehmetkêşên 
Kurdistanê, hevsengerên 
wan şehîdên serbilind, 
malbatên wan û xelkê 
azadîxwazên kurdistanê, 
sersaxî û hevxemiya xwe 
radigehîne û silavan dişîne 
bo runa pak yê wan 
şehîdan û hêvî dixwaze, keç 
û xortên azadîxwaz yên 

kurd bi domandina xebata pir ji şanazî a xwe, hêvî û armancên van Şehîdên serbilind û 
hemî Şehîdên rêya rizgarî û azadiya kurdistanê bi cih bînin. 

Bi spas ve 

Partiya Demokrat a Kurdistana îranê 

Deftera Siyasî 












Agirî 


SIYASÎ 

Rejîma îranê di Fîlterkirina Malperên 
Înternetî de Rekorddar e 

Çar zanîngehên bawerpêkirî ên cîhanê bi navên Aksford, 
Kambirîc, Harward û Torinto, çendîn lêkolîn derheq fîlterkirina 
malperên înternetî di 40 welatên cîhanê de encam dane, di encama 
wan lêkolînan de rejîma îranê weke rekorddarê fîlterkirina malperan 
hat nasîn. 

Di pêvajoya xwenîşandanên heyamek beriya niha li îranê, ku 
nûçe û fîlmên wê li seranserê cîhanê de belav bû, rejîma Tehranê bi 
hewce zanî ku fîlterkirina malperên nûçegihanî, zêdetir bike, Lewra 
sansorkirina malperan xurttir kir. 

Kiryara han, di asta navnetewî de hate mehkûmkirin. Saziya 
Nûçegihanên bê Sînor, Rejîma îslamê a îranê pêşengê fîlterkirina 
malperên înternetî di asta cîhanê de, da nasandin. 

Kongireya Amerîkayê jî, heyamek berî niha gelaleyek pêşkeş kir û 
sansora înternetî ji aliyê rejêma Tehranê mehkûm kir. Kongjreya 
Amerîkayê xwazyarê piştevanîkirin ji bikarhînerên înternetî di îranê 
de ye. 

Parlemana Ewrûpayê jî, meha borî di civîna fermî a xwe a li 
Strasborgê de, bi pejiranidina biryarnemeyek tund, gişt şêwazên 
fîlterkirin û sansoran, nemaze fîlterkirina înternetî û sansora kanalên 
esmanî, ji aliyê rejîma Komara Îslamî bi tundî mehkûm kir. 


Komîsyona Siyasî Nîzamî ya PDKÎ, girtina sê 
endamên Partiyê red kir 



Komîsyona Siyasî Nîzamî ya 
PDKÎ di daxuyaniyekê de 
girtina endamên Partiyê li 
sînorê bajarê Serdeşt û 
Pîranşarê de bi direw derxist. 

Deqa wê agehdariya ku ji 
aliyê nûçegihaniya Kurdistanê 
ve hatiye şandin bi awayê jêrî 
ye. 

Agehdarî 

Nûçegihaniya "HARANA" li 
zarê "Xîbir Tîba", cihgirê 


ewlekarî û ewlehiya giştî fermanderê sînorê Pa 
Rojava ragihandiye J<u di sînorê bajarê Serdeşt 
kes ji endamên PDKÎ ku di sînor de ketibûn hûndira 
wî terzî em raya giştî agehdar dikin ew kesên ku hati 
peywendiyek wan bi PDKÎ ninin. 

PDKÎ- Komîsyonî Siyasî Nizamî- 
25' Şibata 2010'a (6'ê Reşemeya 1388'ê Rojî) 


3’ê Reşemê; 

Xalek reş li ser eniya rejîmê û rûpelek nû ji xebatê 



Selîm Zencîrî 

îsal ll'mîn 

salvegera bûyer û 
serhildana 3'ê 

Reşemeya 1377'ê 
Rojî li bajarê Sine û 
bîranîna xwîna bi 
neheq rijyayî a 
xortên şoreşvan yên 

wî bajarî bi destê rejîma hov û dijî mirovî a 
Komara Îslamî ye. Bûyerek ku bûye xal û 
nuqte guhertinek li dîroka xebata vî gelê 
mafxwaz de. 

Piştî xwenîşandan û dijberiyên kurdan li 
Parçeyen din yên Kurdistanê derheq girtina 
Serokê PKK'ê, li Kurdistana îranê de jî bi 
heman şêwe xelik bi nîşaneya 

hevpêwendiya netewî, rijiyane ser şeqam û 
kolanan û siyaseta dujminkaraneya 

dagîrkeran û yek ji wan jî Komara teror, 
tawan û cinayeta Îslamî a îranê mehkûm û 
şermezar kirin. Eva jî li demekê de bû ku 
xelkê îranê bi giştî û nemaze gelê kurd, 
Kasika sebra wan ji zulm û bêedaletiya 
Komara Îslamî tejî û lêwrêj bibû. Her ji 
delîve û derfetekê digeriyan ku bikarin bi 
awayekî ektîvtir, serbarê mehkûm kirina 
rejîmê, daxwaz û xwastekên rewa û berheq 
yên xwe jî bînin ziman û berevanî û 

pêdagiriyê ji tevgera rizgarîxwaziya 
neteweya xwe bikin. Tevgerek ku rejîmê bi 
hemû hewl, bizav, alav û piropagandayên 
bi jehr yên xwe, dixwast jinav bibe û li nav 
gel de jî tu şûnwarekê jê bi cî nehêle. 

Lewre hevdem li gel serhildana piraniya 
bajarên Kurdistana îranê, rejîmê 
xwenîşandana bajarê Urmiyê daye ber 
pêlên tepeseriyê û çendîn lawên wî bajarî li 
nav xwînê de gewizandin. Lê xwenîşandan 
her berdewam bûn, heya wê demê ku 


beşdariya berbiçav a xelkê Sine li roja 3'ê 
Reşemê de, gihaye kopika xwe û gel bi 
dirûşmên xwe ve da selimandin ku tevgera 
gelê kurd, tevgerek zindî û reh û rîşal 
dakutayî ye. Wê yekê jî tirs û lerz xiste 
cism û canê lerzok yê desthilatdaran û 
bûye sedem ku carek din sirişt û adetê hov 
û Sadîsma Komara Îslamî biazire û bi 
tundtirîn şêwe bersiva xwast û daxwazên 
berheq yên wan bide û sîngê xortên 
şoreşvan yên Sine jî bike armanca gulleyên 
xwe, ku li encam de 30 kes şehîd, bi dehan 
kes birîndar û bi sedan kes jî hatin girtin. 

Ew serkut û qetlîam li demekê de bûn ku 
Mihemed Xatemî, rêberê binav Reformxwaz 
yê îranê li ser desthilatê bû û bi dirûşmên 
birisqok yên xwe û demamka demokrasiyê 
ve, banga reform û rêzgirtina pir rengî a 
îranê diqîrand û hewla veşartina rûçikê 
rastîn yê Komara Îslamî dida. Lê berevaj, 
wê bûyerê kakil û naveroka rastîn a binav 
reformxwazan eşkere kir. Herweha 
selimand ku Komara Îslamî bi hemû mil, 
band û eniyên xwe ve, yek armanc û yek 
siyaset li hemberî kurdan de hene. 

Ew bûyer zêdebarê vê ku zirar û xisarek 
pir mezin bû bo kurdan, lê bûye sedema 
yekêtî, yekrefî û dînamîzma rabûna gel û 
destpêka qonaxek nû ji xebata gelê kurd ku 
heya niha jî dom dike û li piraniya bone û 
hincetên netewî, bi taybet li 22'ê Pûşpera 
her sal de zêde xwe dide nîşandan. 

Niha piştî derbasbûna 11 salan bi ser wê 
serhildanê de, em dibînin ku rejîma Komara 
Îslamî li tengasiyek siyasî a dijwar de asî 
bûye û roj li pey rojê zêdetir dikewe bin 
givaşan û tê perawêz xistin. Lewre xincî 
alozî û kirîz afirandin, tepeserî û kuştina 
xelkê bêzarbûyî yê îranê, tu tiştek din bo 



Nimûneyek ji xwenîşandana xelkê 
bajarê Sine _ 

xwe derbas kirin ji vê çal û kirîza ku bi xwe 
endazyar û mîmarê kulana wê bûye, şik 
nabe. Li hemberî vê yekê de jî, bûyerên vê 
dawiyê û bizavên nerazîbûnê yên xelkê 
îranê, eyanker û selmînerê vê rastiyê ne ku 
xelkê îranê û bi taybet gelê kurd gelek 
zanatir û hişyartir ji wê hindê ne ku 
bikewine dafik û telika binav reformxwazên 
ku heya duh li hemû cinayetên li dijî wan 
de beşdar bûn û niha jî ji ber qazanc û 
berjewendiyên banda xwe û rizgar kirina 
Komara Îslamî, ji hin taktîkan mifahê 
distînin ku êdî ji xelkê re rohn û eşkere ne. 
Bi xweşî ve niha gel bi hişyarî ve pêngavan 
ber bi pêşve hildigre û heman hest, hêz, 
îrade, viyan, coş û xuroş û xwîn hene û li 
cismê wan de diherike ku xelkê şoreşvan û 
ciwanên biemeg û bihest yên Sine li roja 
3'ê Reşemeya 1377'ê de hebûn. Wan bi 
şehîd bûna xwe rûpelek nû ji xebatê vedan 
û bi xwîna pak a xwe jî, şêne û dara xebata 
medenî çandin ku niha reh û rîşalên wê, 
hemû derdora xwe jî dagirtiye û text û 
bextê dîktatorî û Wilayeta Feqîh xistiye 
lerzînê. 

SIYASI 


Agirî 


RONI 

Quncikek ji bo şiroveya bûyer û babetan ji xwendevanên ”Agirî” re 


Ebdulla Hicab 



Çavên Li Deriya, Xwelî Seriya 


N 


e ber bi aqilane^ ye ku tevgera 
guhertinxwaz li îranê bi zext û 
dezgehên serkutker bi 


zora 


yekcarî bêdeng bibe û dest ji xebata xwe 
berde. Lê ev jî xwe xapandin e ku kesek 
wisan bifikire ev tevger an tevgerek nû ya 
guhertinxwaz li navxwe an li derveyî îranê 
dê bikare di demek kin de sîstema 
deselatdar biguhere, û piştî guherîna 
sîstemê bi xwe re hemû^ pirsgirêkên 
demokrasî u mafê mirovan li îranê çareser 
bike! 

Di wê rewşê de pirsên ku dikevin pêşiya 
tevgera siyasiye Kurd û bersivek zû dixwaz 
in, gelekin, lê hin pirs bi awayek hê acil 
xwe nîşan didin û bersivek eşkere dixwazin: 
Gelo mewdaya navbera me û tevgera 
hundirî welat çiqas e, daxwazî û hêviyên 
me ji tevgera navxwe çi ne, û pilana me ya 
siyasî ji bo pêşeroja welat çi ye û ji bo 
gihîştina wê armancê, çi pêwîste were 
kirin? Her yek ji wan çar mijarên bingehîn 
di qonaxa niha ya xebata siyasî de 
hewcehiya xwe bi pilansazî û diyarî kirina 
taktîkên kêrhatî heye. Piştî 30 sal têkoşîna 
dijwar, opozisyona îranê, tevgera 
Kurdistanê jî di nav de, derfeta têkoşîna 
fermî bi riya kanalên legal re nîne. Şêweya 
xebata serdema şer êdî niha ne karîgeriya 
caran heye û ne jî derfeta meşandinê jêre 
amade ye. Xebata veşartî jî li ber zext û 
zora hêzên serkutker, bi zehmetiyên zêde 
re rû bi rû ye û nikare bersiva daxwaziyên 
civaka têniyê azadiyê bide. Têkilî ji derve re 
bo navxweyî welat bi dijwariyan re rû bi rû 
ye. Sîstema autorîter rê nedaye ku 
mekanîzmên alternatîv bo xebata siyasî 
bikevin rojevê an metodên nû yên xebatê 
bi pêş bikevin. Tevgera Kurdistanê bi xwe 
jî, ji aliyekê ve pirojeyek hevbeşe neteweyî 
bi pêş nexistiye û ji aliyek din ve jî hê xwe 
ji zêhniyeta serdema têkoşîna çekdarî xelas 
nekiriye. Lewma têkoşîna siyasiye hêzên 
Kurd û bi giştî opozisyona xwedî paşîneya 
xebatê bi xebta navxweyî welat re ku di 
çarçoveya mercên heyî de kar dike re 
hevaheng nîne. Rastiyek eyan e ku piraniya 
kesayetî û çalakên siyasî ku îro di hundirî 
welat de ji bo sererastkirinên siyasî xebatê 
dikin, bijara wan ya yekemîn ne niha û ne 
pêştir bi daxwazî û bernameya opozisyona 
rêjîmê re yek nîne û yek nebûye. Piraniya 
wan kesan hê girêdayî hin pîvan û 
prensîpan in ku bi xwe bi pîvan û nirxên 
demokrasî û mafê mirovan, weke me 
bawerî pê heyî re hev nagrin. Lê di heman 
demê de civaka medenî û neteweyên bê 
maf hene ku ji ber mercên jiyanê îmkannîn 


in bi daxwaziya xwe riya xebatê an aliyê 
siyasî hilbijêrin. Di gel ku piraniya wan bi 
opozisyonê re bin, lê nikarin bi eşkere 
beşdarî xebatê bibin. Ji ber wê yekê dema 
îro derfetek kin li pêşiya xwe dibînin, wan 
ala û duruşmeyan hil didin ku derfeta gotin 
û hildana wan heye, lê di heman demê de 
jî nîşan didin ku ev nerazîne. Dema hin 
kesayetiyên nû riya xwe ji ya sîstemê 
vediqetînin u taze hest dikin ku çarçoveya 
sîstema Komara Îslamî hin qas teng e ku 
tenê bi kêrî binajo, tundajo û paşveroyan 
tê, tiştek xwezayî ye ku gel bersingê xwe ji 
wan re veke. 

Her çend bi sinûr kirina deselata hin kes 
û dezgehên zêde dij demokrasiyê bi xwe 
karek erênî ye, lê ji bo sererast kirinên 
siyasî têr nake. Ber wê yekê mewdaya 
navbera tevgera siyasiye neteweyên li 
derveyî bazneya deselatê û xebata ji bo bi 
cîh kirina xal û birgehên yasya giştiye îro 
pir zêde ye. Ya rast hemû hêvî û 
daxwaziyên tevgera siyasiye Kurd an 
hêviyên neteweyên^ li derveyî bazneya 
deselata siyasî li îranê, bi daxwazî û 
bernameya siyasiye tevgera nû re yek 
nînin. Lê di hin milan de aliyên wekhev 
xuya ne û dikarin werin xurt kirin û bi hev 
re bêne hevaheng kirin. Ji ber wê yekê her 
çend Kurd û neteweyên din di wê tevgerê 
de beşdar bin, lê dîsan bi pêş xistina 
daxwazî û dengvedana hêviyên neteweyên 
dûrî deselatê di nava tevgera nû de pir 
giring e. 

Tevger an tevgerên navxweyî welat ji bo 
ku bikarin pitir derfeta xwenîşandan û xwe 
xurt kirinê bi dest bixin, dikarin û pêwîste 
zêde hevahengiyê bikin. Di heman demê de 
jî dikarin bi daxwazî û bernameya xwe û bi 
merc hin pêgavên hevbeş jî bavêjin. 

Lê tevgera Kurd pêwîste ji danîna 
bernameya çalakiyan ji bo tevgera hundir, 
pilanek stratejîk ji bo pêşeroja îranê jî 
eşkere bike. Tenê hewl dan ji bo bi 
pêşxistina ruhê berxwedan û serhildanê têr 
nake. Ev jî ne bese ku em bêjin pêşeroja 
gelên îranê bi guhertina rêjîmê û bi 
demokrasiyê ve girêdayî ye. Hem şêweyên 
cuda yên guhertinê hene û hem modelên 
cihêrenge demokrasiyê. Ji wê jî bi der, 
têgeha demokrasiyê bi xwe gotinek zêhnî 
an subjektîv e ku zehmete her demê bi yek 
pîvanê were nirxandin. Di hin şêweyên 
demokrasiyê de hilbijartin jî ku bi xwe 
bingeha sereke ya sîstemê ye, xirab tê 
bikar anîn. Lewma tenê bas kirin ji 
demokrasî, ya heta bas kirin ji sekolarîzm û 
guhertina rêjîmê nikare bi xwe zemanetê 
bide gelê Kurd ku wê bikare li pêşerojê di 



pêvajoya siyasiye welat de xwedî biryar be. 

Di wê rewşê de pêwîstiya tevgera 
Kurdistanê bi pilansaziyek nû ya siyasî heye 
ku xwedî hin karakterên bingehîn be 

1: Nasnameya netewiye Kurd weke 
nasnameya sereke biparêze û hemû 
nasnameyên din weke nasnameyên lawekî 
ku di encama pirojeyên siyasî de û bi 
lihevhatinê pêk tên pênase bike 

2: Bi siyaseta yek partiyê ve girêdayî 
nebe 

3: Reng u cewherê neteweyî pêve diyar 
be 

4: xwe ji îdeolojî an rêbazek tenge hizrî 
biparêze 

5: pîvanên mafên mirovan, mafê tak jî di 
nav de, ji xwe re bingeh bigre. 

6: kêmasiyên ku ji ber rewşa siyasî di 
civaka Kurdistanê de reh girtine, weke 
rewşa mafê jinê, rewşa tak û hurmeta 
îradeya kesan u gruppan bibîne û 
rêçareyan jêre pêş bixe. 

7: Kermaeta tak weke bingeh ji bo bi pêş 
xistina hurmeta dualî biparêze û di xebata 
xwe de wê yekê bi bingeh bigre. 

Ji bo bipêşxistina pilanek siyasî li ser 
bingeha pîvanên ku li jor hatin rêz kirin, 
pêwîstiyek acil û bi pilatformek hevbeşa 
siyasî bi beşdariya hemû hêzên pêkhînerên 
tevgera Kurd heye. Eger ev pêwîstî neyê 
dîtin û ji bo li hev hatinek neteweyî 
pêgavên bilez neyên rakirin, dubare çavê 
me wê her li rê be ka kengê deriyek vebe. 
Bê guman, deriyê ku bi îradeya Kurdan bi 
xwe venebe, tu gav nikare derfetek siyasî ji 
gelê Kurd re pêk bîne ku bibe hegerê 
çareseriya meseleya neteweyî. 

Êdî niha pirsa sereke ev e ka gelo 
tevgera siyasiye Kurd li Rojhilata Kurdistanê 
amade ye li gor her yek ji wan hewcehiyên 
ku li jor hatin rêz kirin, bersivê bibîne? Eger 
ne wisa be û gera li pey rêçareyan ji niha 
ve destpê neke, siberoj wê pir dereng be. 
Eger pêşengên siyasiye Kurd li bendê bin 
ku tevgera navxwe an jî bizevek ji derve re 
hin guhertinan pêk bîne an zemineya 
beşdariyê ji wan re amade bike, wê demê 
gotina bab û kalan wê bersiva herî baş be; 
"çavên li deriya xwelî seriya!" 

Hêza herî zêde bo Tevgera Sivîl 





Azad Kurdî 

Di xebat û 
tekoşîna hemû 
neteweyên bindest 
ji bo bidestveanîna 
azadî, demokrasî û 
mafê neteweyî de, 
sîstema siyasî a 


desthilatdar û qanûnên wê hikûmetê 
diyar dikin ku tevgera siyasî - sivîl çi 
stratejî û taktîkan bo dabînkirina 
xwestekên xwe ên siyasî, sivîl, civakî û 
wd di xebatê de bimeşîne û tevgera xwe 
pêşde bixe. 

Xebata sivîl proseyek e bo gihîştin bi 
daxwaziyên sivîl û demokratîk û hewldan 
ji bo parastina wan mafan di civakê de. 
Piraniya tevgerên sivîl ên cîhanê xebata 
xwe bi awayekî aştîxwazane û dûrî tund 
û tûjiyê meşandine, lê di welatên dîktator 
de xebata sivîl bi dijkiryarên dewletan re 
rûbirû dibin û tundûtûjiyê li dijî 
çalakvanên sivîl dimeşînin. Bikaranîna 
metodên nû ên xebata sivîl yên bê 
tundûtîj û aştîxwazane li kêleka rêbazên 
kevin ji aliyê tevgerên civakî - siyasî li 
Ewrûpaya Rojhilat, Komarên Asya Navîn 
ku piştî hilweşandina Yekîtiya Soveta 
berê hatin avakirin û heta li Amerîka, 
karîn serkeftin û destkevtên pirr mezin 
bo vê tevgerê bidest bixin. 

Di zanista siyasî de jî, gelek şêwazên 
xebata sivîl hatine destnîşankirin ku her 
yek ji wan dikare di her welat û civakekê 
de were bikaranîn û bandora xwe jî 
bilîze. Gelek awa û rêbazên xebata sivîl 
hene ku li gor sîstem û rewşa siyasî û 
civakî ya her welatekê tên bikaranîn. Lê 
xwenîşandan û kombûnên nerazîbûnê 
awayekî herî sereke ye ku xelkek zêde ji 
bo armanceke sivîl a diyarîkirî li dora hev 
dicive. Hewcehiya sereke ya vê cure 
xebatê, hebûna civaka sivîl e ku divê 
sîstem pêk bîne û mafên medenî, senfî û 
pîşeyî ên welatiyan berçav bigre û wan 
mafan binpê neke. 

Xebat û çalakiyên sivîl di civakê de li 
gor sîstema siyasî ya welat tên 
organîzekirin û rêbaz û armancên wan ji 
welatekê bo welateke din cuda ye. Lê bi 
giştî, xebata sivîl ji ber taybetmendiyên 
xwe yên erênî, dikare roleke bi bandortir 


hêsantir misoger dibin. 

Lê di welatekê de ku sîstema wê ya 
dadê qanûnan neparêze, maf û azadiyên 
welatiyan berçav negire, ne tenê bê 
fermaniya sivîl nikare bê pêşbînîkirin, 
belku mafê nerazîbûn di çaçrova qanûnê 
de jî dibe sedema ceza, tawan û tometên 
giran ji aliyê desthilatê. Bo nimûne riftara 
Komara Îslamî ya îranê ligel çalakvanên 
sivîl li îranê, bi taybet li Kurdistanê. Ji ber 
ku her cure meş û nerazîbûneke sivîl li 
îranê ligel lêdan, bêhumetî, girtin, kuştin 
û îdamkirina xelkê nerazî rûbirû dibe. 
Riftara tundûtûj a hêzên Komara Îslamî 
ligel xelkê nerazî bi encama gera dehem 
a hilbijartina Serkomariyê dikare mînaka 
herî dawî be. Yan mirov dikare pêla 
berfireh û bêrawestan a girtin, 
lidarvekirin û cezayên giran ên girtîgehê 
bo çalakvanên sivîl û mafê mirovan li 
Rojhilatê Kurdistanê wek mînaka gellek 
berçav bide xuyakirin. 

Dibe ji ber vê sedemê be ku gelek 
fîlesofên siyasî wek Can Ralz, Hana Arent 
û Habermars tekezê dikin ku xebata sivîl, 
tenê ji bo rewşeke taybet ji civakeke 
demokratîk û nîv dadmend tê rojevê. 
Lewra hikûmetek wek Komara Îslamî ku 
ji xebata sivîl a welatiyên xwe ditirse û bi 
awayekî pir tundûtûj bi wan re tevdigere, 
ne demokratîk bûn û ne adîlanebûna xwe 
derdixe holê. Her wek Habermars dibêje: 
"Reaksyon li hember xebata sivîl a 
welatiyan, ceribandina fehmkirin ji 
sîstemeke xelk serdest e." 

Bi giştî di prosa xebata sivîl de ku çend 
sal e li sernanserê îranê, bi taybet li 
Rojhilatê Kurdistanê destpê kiriye, 
armanc di çarçova bidestveanîna maf û 
azadiyên sivîl û welatîbûnê û cihgirkirina 
demokrasî û azadiyên demokratîk û 
nemaze parastina mafê mirovan de tên 
meşandin. 

Tevgera sivîl li îranê ligel pirr astengên 
cidî rûbirû ye û bersiva çalakiyên sivîl û 
aştîxwazane bi tundûtûjiyên dijwar tên 
bersivdan. Komara Îslamî bi hemû alav û 
amûrên leşkerî, medya û hêzên çekdar 
ên qirkirin, derheqê vê tevgera sivîl a 
destvala û aştîxwazane ya xelkê nayê. Lê 
xelkê îranê bi giştî, nemaze netewa 
Kurd, bi nasîna naverok û cewhera rastîn 
a Komara Îslamî, dest bi xebata sivîl 
kirine û roj bi roj qada wê xebatê 



berfirehtir dibe. Her çiqas di welatek wek 
îranê de xebata sivîl jî bi qasî xwe bedel 
hene û berdewam goriyan digire, lê xelk 
ji wan bedel û nirxdayînan natirse û 
çalakiyên sivîl li sernaserê îranê roj bi roj 
xurttir dibin, bi taybet li Kurdistanê xîmê 
xwe bi tevahî dakutaye. Lê di hikûmetên 
dîktator û serkutker de, bêfermanîkirina 
sivîl li hember sîstemê di warê siyasî, 
abûrî, civakî û kultûrî dikare awayên baş 
bin ku nirxdayîn kêmtir be. Rêbazek ku ji 
berê ve Kurd bi başî meşandine û niha jî 
tê rêvebirin. Ger mirov bi hûrî lê binêre, li 
Rojhilatê Kurdistanê bi salan e baykuta li 
ser desthilatê di her warekê de tê 
xuyakirin, ev tevgeriyana xelkê ku her 
tiştek dewletê bixwaze, gel berevajî wê 
tevbigere û baykut bike, bi xwe curek ji 
xebata sivîl tê hesibandin. 

Gelek taybetmendî hene ku dikarin 
çalakiyên sivîl yên xelkê pêşde bibin, lê 
giştîbûn û berfirehbûna têkoşîna sivîl 
dikare fakterek bibandor be bo 
pêşdeçûna xebatê û dabînbûna aramncê 
wê xebata hêja. Di vê derbarê de 
organîzekirin û rêxistina tevgerê pirr 
giring e. 

Eger li Rojhilatê Kurdistanê partî û 
rêxistinên siyasî xebat ji bo azadî, 
demokrasî û mafê neteweyî dimeşînin, lê 
avakirian NGO, sazî û komeleyên sivîl, 
civakî, çandî, hunerî û wd li hundirê 
welat û çalakiyên wan yên sivîl û 
aştîxwazane û dûrî tundûtûjiyê, dikare ji 
bo pêşdeçûna xebata sivîl li Rojhilatê 
Kurdistanê gelek bibandor be. Rêbazek 
ku niha ligel hemû astengî,^ dijwarî û 
bêedaltiyeke hiqûqî û dadê li îranê, gelê 
Kurd destpê kiriye. Bi terxankirina hêza 
herî zêde bo xebat û çalakiyên sivîl, 
bêguman civakeke bihêz a sivîl li 
Kurdistanê çêdibe û dikare bibe 
bersivderê dîktatoriyetê û binpêkirina 
mafê xelkê. 


di civakê de bilîze û armanc jî zûtir û 

Zext û givaşên parastina Zanîngeha bajarê Urmiyê bo ser xwendekar û karmendên kurd 

çend xwendekarên kurd ên zanîngeha Nazlû Azad, peyama Nûr û Xeyre Întifaî ya bajarê Urmiyê ku di Roja Cîhanî ya Zimanê 
Zikmakî de, bi Kincên kurdî çûne ser kilasên xwendinê, bo parastina wan zanîngehên navhatî hatine gazîkirin. 

Nûçegihaniya kurdistanê di vê derbarê de ragihand, parastina zanîngehên navhatî bi karmendên Kurd ragihandine ku nabe 
digel xwendekarên Kurd de bi zimanê Kurdî bipeyvin. Heke ne, dê li ser karê xwe werin derkirin. 





^ Hejmar 130, 6’ê Adara 2010 

Desttêwerdanên Komara Îslamî li 
karûbarên îraqê hevdem li gel 
Nizîkbûna Hilbijartinên 
Parlimanî 

Nûrî Malikî di bereberê hilbijartinên îraqê 
de, hevwelatiyên rikeber ên xwe bi pere 
wergirtin ji hêzên biyanî tometbar dike. Li gor 
rapora BBC, ev axaftinên Malikî di demekê de 
ye ku komek ji saziyên siyasî ^ navhatî 
tawanbar bi girêdayî bûn bi Komara Îslamî re 
dikin. Midehekê berî niha Kirîstofêr Hêl, 
balyozê Amerîkayê li îraqê gotibû: îran 
xwediyê berjewendiyên neyarane ye li îraqê 
de, ku Malikî di hevpevîna bi BBC a Erebî de 
berevanî li îranê kir û ew tawan jî red kirin. Bi 
taybet niha li ser û bendê hilbijartina 
Parlimanî a îraqê, îran hemû hewla xwe dide 
ku lobiya xwe bihêz bike û ji hêla din jî 
nearamî û aloziyan pêk bîne. 

Deverek Bajarê Makoyê Hat 
Topbarankirin 


Heyamek berî niha, hêzên Sipaha 
Pasdaran ên rejîma Îslamî a îranê, devera 
Kire ya bajarê Mako topbarankirin. 

Nûçegihaniya Kurdistanê di vê derbarê 
de ragihand, hêzên Sipaha Pasdaran ên 
rejîma îranê diwxazin binkeyeke leşkerî di 
vê deverê de vekin. Wan hêzan bi şev û bi 
rojan bêy hebûna biryara dedgehê, êrîşê 
dikin ser malên xelkê wê deverê û malên 
wan digerrin. Hêjayî^ gotinê ye ku hêzên 
Sipaha Pasdaran ên îranê dixwazin bi wan 
kiryarên xwe xelkê vê deverê çavtirsîn 
bikin, lê ew kiryara hêzên rejîmê bûye 
sedema bêzarî û tevlihevkirina jiyana xelkê 
wê deverê. 

Zext û givaşên hêzên rejîmê bo 
ser xelkê gundên Urmiyê zêde 
bûye 

Di midehê çend rojên borî de, zext û 
givaş û gefên hêzên Komara Îslamî bo ser 
xelkê gundên, Berdekeşk, Qamîşlû, Nenas, 
Naznaz, Zêwe, Nasirava û Delo Derbend a 
bajarê Urmiyê zêde bûye. 

Nûçegihaniya Kurdistanê di vê derbarê 
de ragihand, berpirsê binkeya Reşekanê bi 
şandina nameyekî fermî, xelkê wan gundan 
haydar kiriye ku bi zûtirîn dem serdana wê 
binkeyê bikin û berpirsên peywendîdar 
xatircem bikin ku tu terze têkeliyek bi PDKÎ 
ve ninin û dibe wan li her terze çalakî û 
piropaganda yên endam û alîgirên PDKÎ 
haydar bikin û eger rêveberên wan 
çalakiyan bi berpirsên peywendîdar nedin 
naskirin, wê demê bi tometa hevkarî digel 
PDKÎ dê bihên ceza kirin. 

Li gor wê çavkaniyê heta niha gelek 
kesan serdana wê binkeya rejîmê kiriye û bi 
neçarî formek ji wajo kiriye ku rejîm li gor 
wê yekê dikare di pêşerojê di organên 
tepeserker de bi dadgehê re berbirû bikin. 

Herwiha berpirsê hêzên tepeserker ên 
rejîmê di Reşekanê daxwaza kopiya 
nasname û cihê akincî bûna tewahiya 
endamên wê malbatê kiriye ku di midehê 
çend rojên borî de serdan wê binkeyê 
kiriye. 


SIYASÎ 

Dîdara Dîktatoran 

Arîn 


T enê rojek piştî wê ku Hîlarî 
Kilînton, Wezîra Karê Derve ya 
Amerîkayê nîgeraniya xwe derheq 

pêwendiyên îran bi Sûriyayê re derbirî, 
Ehmedînejad li ser deiweta fermî gihîşte 
Sûriyê û bi hevtayê xwe, Beşar Esed re 
civiya. Herweha bi cuda, dîdar û hevdîtin bi 
girûp û rêxistinên terorîstî û dijberên aştiya 
Rojhilata Navîn re pêk anî û weke sê aliyên 
berxwedanê, peyamek hevbeş dan neyarên 
xwe û gerku bixwaze vê carê gefan bixwe 
yan şaşiyek din dubare bike, dê vê carê bi 
tewahî jiholê rabe. Bi watayek din mirina 
yekcarî. 

Eve jî li halekê de ye ku Amerîka, Ewropa 
û Îsraîl wan girûp û rêxistinan bi terorîst, 
herweha îran û Sûriyayê jî bi piştevanê 
terorîzmê tawanbar dikin. Dîdara dîktatoran 
li demekê de ye ku ji aliyekê ve hewl û 
bizav, ji aliyê dinê ve jî zext û givaşên 
navnetewî û bi taybet Amerîkayê li ser 
Sûriyê xurt bûne bona wê ku bikarin ji 
îranê dûr bixin. Em dibînin ku her yek ji 
Amerîka, Erebistana Seûdî û Ewropa 
siyasetek nermtir û rûpelek nû ji 
pêwendiyan bi Sûriyê re vekirine. 

Nemaze Amerîka piştî 5 salan bi ser teror 
kirina Refîq Herîrî û vekişandina balyozê 
xwe ji wî welatî bi nîşaneya nerazîbûn li 
hemberî desthebûna li terorê de, niha ser ji 
nû ve dîplomatek payebilind yê xwe (Rabirt 
Ford), bi fermî wekî balyoz bi wî welatî da 
nasandin. Ku eva jî derfetek e li pêşberî 
rayedarên Sûriyê de ku çawan bikarin 
mifahê jê bistînin û li nav hevkêşeyên siyasî 
yên deverî û cîhanî de jî rola xwe bilîzin. 

Li vê navberê de herçiqas ku rewşa siyasî 
ya îranê, him li navxwe û him jî li derve de 
gelek aloz, şepirze û rastî tengasiyek 
bêwêne hatiye, û girovera dorpêç û givaşên 
cîhanî jî roj li pey rojê li dijî, tengtir dibe û 
pêtir dikeve perawêzê, lê dîsan bi rewşa 
siyasî a Sûriyayê re ferqek zaf heye. Lewma 
li vê derheqê de desthilatdarên îranê ketine 
ser dest û lepa û dixwazin bi her nirx û 
qîmetekê be, pêwendiyên xwe bi take 
hevalbendê ereb yê xwe re biparêzin û 
heya radeyekê xwe ji kirîza dîplomasiyê 
rizgar bikin. Serbarê wê ku her du welat li 
çend xal û fakterên hevbeş de girêdayî hev 
in û divêt qazanc û berjewendiyên hev 
berçav bigrin. Yan bi awayekî din, ew 
fakterên hevbeş, wan neçar dike ku li 
kêlega hev de bimînin: 

Bûna hevalbendiyek kevnar, bûna 
sîstemên desthilatdariya dîktatorî û 
nedemokratîk, piştevaniya terorîzmê, 
desttêwerda li kar û barên welatan de, 
hewildan bo bidestxistina çekên komkoj, 
dijîberiya bi prosesa aştiya Rojhilata Navîn, 



herweha her du jî ketine ber tehrîr 
Amerîka û hw. 


Lê ev sefera du rojî ya Ehmedînejad li vê 
zirûfa hesas û hestiyar de bi giştî dikare 
çend armancên sereke şopandibin: 

- Nûkirina peyman û hevalbendiya bi 
hevre û xwe berhev kirin bona ber bi rû 
bûna bi her êrîşekê re 

- Pêşkêşkirina hevkariyên madî û menewî 
bi girûpên terorîstî weke Hizbula, Hemas û 
... herweha destxweşî kirin ji wan bona 
beşdarî kirin li tepeserkirina nerazî û 
dijberan li îranê de û haydana wan bo 
berdewamiya vê pêvajoyê li pêşerojê de. 

- Afirandina şer û aloziyek nû û 
teyîsandina şerek din li deverê, bona 
berxwar kirin û bi larêde birina raya giştî ji 
rewşa siyasî a hudir, pêpes kirina zêdetir a 
mafê mirov û tepeser kirin û temirandina 
bizavên nerazîbûnê li gor dilê xwe û bi dûr 
ji raya giştî. 

- Bi vê çendê jî demek din bo xebatên 
navikî yên xwe bidest bixîne 

- Herweha bi wan gef û guran, cîhanê ji 
sepandina ceza û hisarên pêtir bo ser xwe 
dudil û poşman bike 

Armancek din ku bûye beşek 
neveqetiyayî ji siyaseta derve ya Komara 
Îslamî, şandina tovê şîe geriyê bo cîhana 
Sunniyan e. Bê şik di vê seferê de, xebata 
di vê çarçoveyê de jî ji xwe re hêsantir û bi 
tesîrtir kir. Ew jî bi hilgirtina Vîza û 
belgeyên hat û çûnê bo hevwelatiyên her 
du aliyan. Çunku her sal bi hezaran Îranî bo 
ziyaret û dîtina navendên mesebî sefera 
Sûriyê dikin ku çavkaniyek baş ya dahatê 
bo Sûriyayê jî tê hesibansin. Xêncî wê jî 
Komara Îslamî di çarçoveya karê nûjenkirin 
û xemlandina wan navendên mesebî de, 
armananca sereke ya xwe ku şîe gerî ye, bi 
nîşange digre. 

Serbarê vana, vê gavê Sûriya ji her du 
aliyan dixwe, lê wekî xuya carê qazanc û 
berjewendiyên xwe li rex îranê de dibîne. 
Lê hevalbendiya wan dê çiqas dewamê 
bîne? Yan kengê Sûriya dê bikare dev ji 
îranê berde û tevlî civaka cîhanî bibe? 
Pirsiyarek e ku girêdayî bi parseng û 
terazûya nirx û poanên her du aliyan bo 
Sûriyê li pêşerojê de heye. 

inaziyek Din Ji Bo Rejîma îranê, 

Temenê Xwefîroşiyê daket 10 Saliyê 

JT~ ""l' 

Civaknas û mamostayekî \ 
zanîngehê, di hevpeyvînekê \ 
de tevî nûçegihanê^"Farda"yê, 3 
ragihand: Di îranê de 

diyardeya jinên ser şeqaman 
ber bi zêdebûnê diçe, encama 
lêkolînan derdixe ku temenê 
xwefiroşiyê, daketiye 10 saliyê 
û pirraniya xwefiroşan, ew 
keçên ciwan in, ku teze tevlî vî L 
karî dibin. 

Dr. Emanulah Qerayî moqedem, derheq derketin û belavbûna 
sedemên xwefiroşiyê di welat de dibêje: Girîngtirîn sedema derketina 
diyardeya han hejarî û, bêşiyan bûna jinan e di dabînkirina bijîva jiyanê. 
Navbirî herwiha serhildana diyardeya jinên ser şeqaman vedigerîne bo 
telaq û bê serberiya malbatan, Koçkirin, nexwendewarî, neagahî û îtiyad 
û helatina keç û jinan ji malbatê xwe. Sedema herî girîng a helatina wan 
keç û jinan jî, alozbûna bingeha malbatê ye û ev aloziya jî tenê di warê 
aborî de nîne. Wî herwiha eşkere kir ku tu sazî û navendek di welat de 
tune ku bikaribe bi terzek rêk û pêk û dirust lêkolînê li ser pirsên jinên 
ser şeqaman bike, lewra tu serhejmariyek rast û cihê baweriyê bona 
çareseriya pirsa han nîne. Di halekê de ku diyardeya jinên ser şeqaman, 
yek ji xesarên girîng ên civakî ye. 

Li gorî vê çavkaniyê ji her 6 malbatan, yek tûşî cudabûnê dibe ku eva 
jî dibe sedema qutbûna çavkaniya dahata wan û rêxweş bûn bo vî karî. 

Seba nebûna serhejmariyek rast, piraniya terhên ku ji aliyê saziya 
"Bihzîstî" ve derheq rêxistina jinên ser şeqaman beriya niha hatibûn 
pêşkêşkirin, seba nepejirandina wan ji aliyê civak û berpirsan ve, tûşî 
şikistê hatin û neketin qonaxa cîbicîkirinê. 

Lewma diyardeya han serbarê xurtbûne, gelek nesaxiyên weke îdzê jî 
zêde kirine. 

Terha Xanenişîn kirina Gişt Jinan Di 

îranê De 

"Birêveberiya jinan di civakê de, hizrek Rojavayî ye 
dize kiriye bo nava îranê" 

Endama Komîteya 
birêveberî a Navenda 
Karûbarên jinan got: 

Nabe beşdariya jinan di 
astên birêveberî de bibe 
bingeha xurtbûn û 
pêşkevtina welatê me. 

Çimku Rojava ev 
baweriya afirandiye ku 
dibêje pêşketina welat, 
girêdayî beşdariya jinên 
birêveber di asta civakî 
de ye. 

Pêka rapora nûçegihaniya "Mêhr"ê, Zehra Şerefedîn, di civîna 
rênimayîkirina komîteya lidarxistina rê û resma rêzgirtin ji kesayetiya jin 
û dayîkê, tevî îlankirina vê mijarê, got: Bona berbirûbûn û berevanîkirin 
li hember hizra Rojavayê, çawa wan birêveberiya jinan di civakê de 
cihgir kiriye, divê em jî birêveberiya jinan di mal û malbatê de cihgir 
bikin û çanda han bişînine cîhanê. 

Wê tevî tekezkirin li ser vê yekê ku nabe jin tenê di çarçoveya 
birêveberiya civakî de were nasandin, got: Divê em jina maldar weke 
sermeşq û nimûne bidin nasîn û wan bo civînên siyaset darêjiyê gazî 
bikin û wan di birêveberiya mal û malbatê de bihêz bikin. 

Zehra Şerefedîn, sedema jordeçûna asta cudabûn û jihev veqetiyana 
di civakê de vegerande ser berçavnegirtina hîcaba Îslamî ji aliyê jinan, 
îxanetkirina wan bi hevjînên xwe û şandina peyaman ji rêya mobaylan 
bo hevkarên xwe ên mêr re. 





Bikaranîna serbixweyî a têgihîştinê bi awayek eşkere 
yan jî balixbûna eqil, Pênaseya"Amanoêl Kant, "fîlsofê 
binav û deng ê Almanî ye li ser rewşengeriyê. Eger em 
vê pênasê bikin bingeh û bi wê dîtinê li xelkê îranê 
bifikirin, ev yeke piştrast dibe ku nerazîbûnên wê 
dawiyê ên xelkê îranê, berhema gihîştina wî xelkî 
bitaybet ciwanan bi qonaxa rewşengeriyê ye. 

Eger mirov çavek li derbazbûyî a kurta vê bizava 
nerazîbûnê bike, derdikeve ku qonaxa despêka wê, bi 
xwastikên sereke, weke peydakirina deriyekê, bikar 
anîn û zû li wê qûnaxê derbazbûn û gihîştin bikaranîna 
serbixweyî a têgihîştina xwe ku radîkaltirbûna 
dirûşman,mînakek zîndî bo vê yekê ye. Her eva ku di 
midehê30salan de,beşek zaf ji xelkê îranê dijberî bi 
awayek veşartî di xwe de diperwerandin û di dawiyê de 
tex û qtên curbicur ên xelkê tevlî refa wî xelkê bûn û bi 
awayek eşkere di dirûşman de xwestikên xwe dixin ber 
çavên cihan û desthilata hakim di îranê de. 

Ewa ku xelk di dirûman de dixwaze ev e ku bila kes 
şîweya jiyanê ji me re hilnebijêre, kes bi nûneratiya 
Xedê hizrên xwe bi navê ayîn û şerîet bi ser me de 
nesepîne û girtin û kuştina cudabîran bi dawî bê... 
Evane hin mesele ne ku bi bawera xelkê di çarçoveya 
serbestiya wan de nehîştine û weke mafek şiroştî yê 
wan ji aliyê desthilatê ve hatine zewtkirin û hin kesên 
din li cihê wan difikrin. 

Dema ku ew karê han givaş û bê edaletî gihand ser 
hestiyên xelkê û tu rê ji bo bikaranîna hizrên 
serdemiyane neman, ew wêrekiya ku rewşengerî pê tê 
naskirin, ji aliyê xelkê ve tê bikaranîn di pêxema wê 
yekê ku ger ew pêvajoya han berdewam be, arasteya 
wê dê ber bi çi tarîtiyekê ve biçe. Lewre di vê riyê de 
xwîna xwe dirêjin ku ew jî hebûna wêrekî û nîşandana 
hişyarî û têgihîştina serbixwe ya wan ji bo diyarîkirina 
sîstemek dilxwaz a desthihatdariyê bikar tînin. 

Lê bi hebûna rejîmek wiha ku rewşengeriya bi 
pênaseya Kant, bi têkdana ewlehiya welat û gunehbar 
kirina ciwanan bi kopalbidestiya welatên biyanî 
dihesibandin, vê yekê piştrast dike ku melayên 
tarîperest yên deshelatdar di îranê de welat, xelk, 
çand, abûrî û hemû madiyat û manewiyatekê di 
çarçoveya têgihîştina paremayî a xwe de dibînin. Ligor 
pênaseya Kant, desthilata ku bibe sedema pêşgîrî ji 
balixbûna eqilê tak û civakê, ew bi xwe jî di eqlek 
nebalixbûyî de dijî.Y yan jî li vî warî de têgihîştin hene, 
lê balixbûna têgihîştinê bi xeterek li ser desthilata xwe 
dizane. 

Di demek wiha de mirov dikare bêje ku 
desthilatdariya îranê di hizrek nebalixbûyî a sedsalên 
navîn de desthilata xwe li ser hizra pêgehiştî û 
serdemiyane "balixbûyî" a xelkê îranê de dimeşîne. 
Nimûne girtîgehên tejî rojnamevan û rewşenbîr û 
bîrmendan in. 
c_m_s24@yahoo.com 

8’ê Adarê, Roja Navnetewî a jinan 



Perî Reşîdîyan 

Li dîroka mirovahiyê 
de em rojên girîng û 
taybetî dibînin. Hamû 
netew û walat jî xwedî 
rojên birûmet û 
Ixasmanî ne. Li vê 
navberê de hin roj li 

cîhanê de hene ku rojên nevnetewî ne. 

Hemû cîhan xwe li wan rojane de beşdar 

dibînin û hesta nêzîkatî û yekêtiya bihevre 
dikin. Roja 8'ê Adarê jî, yêk ji wan rojên pir 
girîng li dîroka jinan deye ku hemû jinên 
cîhanê nêzîkî hev dike. 

Pirsa jinan jî pirsek siyasî, civakî, abûrî û 
mirovî ye. Jinên cîhanê hemû ev pirsene 
zêde yan kêm ceribandine û pêre jiyane û 
dijîn. Jinên cîhanê hemû ew êş û azarên 
ku derheq bi jinan têne kirin, hîs dikin û li 
eşa wan de xwe beşdar dibînin. Niha 
sedsalek û nîv e ku li ser bûyera nexweşa 
New Yorkê re derbas dibe. Li sala 1857'an 
de jinên kedkar ên fabrîkeya ristin û 
raçandina bajarê "New Yorkê" bi armanca 
zêdekirina miaşê xwe û kêm kirina dema 
kar, meşek lidarxistin, lê belê ew meş, ji 
aliyê polisan ve hate tepeserkirin û çendîn 
jinan canê xwe ji dest dan. Dîroka 8'ê 
Adarê vedigere bo wê bûyera nexweş ku li 
New Yorkê de rûda. Li sala 1975'ê, ev roje 
wekî rojeke navnetewî ji aliyê Netewên 
Yekbûyî ve hate diyarîkirin. Hemû jinên 
cîhanê para xwe li wê roja dîrûkî de hene. 
Ew roj, diroşim, ala û dengê hemû jinan e li 
dijî bêmafî, zulm û tund û tûjiyê. Ew xebata 
li her derên cîhanê berdewam e. Li hin 
welatên cîhanê de jin heya redeyeke 
berçav gihîştine mafên weheviyê û hikûmet 
û yasa îznê nadin ku mafê jinan bihê 


binpîkrin. Lê belê li gelek welatên cîhanê 
de, mixabin hêj jî jin û mafê jinan tişteke 
tabo ye û civak, ayîn, malbat, yasa û 
hikûmetê bihevre dest dayne ber çavên 
xwe û tiştek binavê pirsa jin nabînin û 
naxwazin bibînin Jî. Gelek welatên Afrîqa, 
Asiya, Amerîkaya Latîn û Rojhilata Navîn li 
wê katogoriyê de ne. Li welatên skandînavî 
de, mirov mafê wekhev li Yasaya Bingehîn, 
yasayên medenî, organên biryarder û 
hemû dem û dezgehên dewletî û prîvate de 
dibîne û ji ber wê ye ku ew welatane li 
warê civakî, asayişa civakî, azadiya 
raderbirînê, civaka pêşketî, abûriya welat, 
mafên tekekesî, perwedeya durut û zanistî, 
demokrasî û çend destkevtên din li cîhanê 
de bi nav û deng in. Lê mixabin li welatên 
paşketî yên Afrîqa, Asîya û Rojhilata Navîn 
de, jin hêşta basê mafê dengdan, 
perwerde, kar, hatuçû, cil û berg û gelek 
mafên herî sereke yên jiyanê dikin. Li wan 
welatan de Yasa, Ayîn, Kultur û civak pêşî li 
hemû mafên jiyanê ji bo jinan digrin. 

Mixabin em jinên kurd jî li hemû parçên 
Kurdistanê de, kêm yan zêde ji gelek 
mafên jiyanek serbest û azad bêpar in. Li 
Başûrê Kurdistanê ronahiyek kêm li halê 
geşbûnê de ye. Û bi hemû hêza xwe li gel 
mîrên femînîst, xebata ji bo mafên wekhev 
dest pê kirine. Lê Prosesek demdirêj e û 
hewce ye ku civak, hikûmet, dezgehên 
dewletî û organên pêwendîdar bi jinan 
hemû bikaribin vê xebatê bihevre pêşve 
bibin û li vê derheqê de zêde kar li ser 
hişyar kirin û perwerdekirina Civakê bihê 
kirin. Li îranê de ji berku hikûmetek dijî 
kurd û dijî jin li ser kare, jinên kurd du 
zulman dikişînin. Yek zulma netewî û ya din 
steme cinsî. Lewre jinên kurd niha her du 
xebatan him ji bo rizgariya netewî û him jî 
bona mafê wekheviyê bihevre dimeşînin. 


i heya niha nirxek yekcar zaf 
bi armanc negihîştiye. 
roja berxwedanê ye, Roja 
Cîhanî a jinan dijî zulm 
zoriyê ye, roja rêzgirtin ji xebat û tekoşîna 
jinan e, roja hişyar kirina jinan bo mafên 
wekhev e û wekî gelek rojên din yên dîrokî 
bi xwîn û kedekî zaf hatiye tomar kirin. 
Lewra Pêşketina her welatekê girêdayî bi 
mafên wekhev li navbera jin û mêran de 
ye. Li vê derheqê de Xebat ji bo mafên 
wekhev, erkek e ku dikeve ser milê herdu 
regezan. Jin û mêr bi hervre girêdayî ne. 
Her du bihevre jiyanê dikemilîn in. Bi 
wateyek din ne jin bê mêran dikarîn bijîn, 
ne ji mêr dikarin bê jin bijîn. Lewre cîhan 
ya me hemûyan e û me hemûyan jî ev 
mafe heye ku bi serbest bijîn. 


Xwekuştina sê jinan di kurdistana Rojhilatê de 


Strês, pirsgirêkeka mezin a jiyana nûjen e 


Li çend rojên borî de, di 
bajarê Merîwan û Sine de 
sê jinan xwe kuştin. 

Malpera "HARANA" di vê 
derbarê de ragihand, roja 
10'ê Şibata 2010'an, kesek 
bi navê Mêhrane Şerîfî 
xelkê bajarê Merîwanê, bi 
sedema pirsgirêkên civakî bi 

awayê, daliqandî xwe kuşt. Tê zanîn Mêhrane di sala borî 
de jiyana hevbeşî pêk anibû. 

Wê çavkaniyê herwiha da zanên, roja 18'ê Şibata 
2010'an kesek bi navê Vîda Ezîziyan, xelkê bajarê Sine, ku 
heftiyek berî niha, bi sedema pirsgirêkên malbatî xwe 
şewtandibû, bi sedema bandor bûna şewtînê di 
nexweşxaneya Bêseta bajarê Sine de jiyana xwe ji dest da. 

Herwiha jinekî din bi navê Reina xelkê Tazawaya bajarê 
Ciwanro ku xwediyê heft zarokan e, agir ji canê xwe 
berda, bi wê sedemê jiyana xwe ji dest da. 



Stres tê wateya "giraniya borandina 
jiyanê". Di jiyanê de hêz û giraniyeka her 
tiştî heye. Di kargehê de, di têkiliyên 
mirovan de, di malbatê de hwd jiyan 
xwedî tempoyek e. 

Ev tempoya han, hin caran zora tempoya 
mirov dibe û mirov xwe di bin giraniyê de 
hîs dike. Ew e. strês. 

Strês herçendî negatîv, ew çendî jî pozîtîv 
e. Stres mirov ditetikîne ku mirov karê xwe 

di tempoya jiyanê de bike û biser bikeve. Her mirovek xwedî toleransek e. Hin 
kes zû dikevin strêsê, hin jî dereng an kêm. Strês xwedî vizyonên biyolojîk, 
psîkolojîk û fîzyolojîk in. Li ser fîzyolojiya strêsê, gelek xebat hatine kirin. Dema 
organîzmaya mirov bikeve xetereyekê, yan bar giran bibe, organîzma dikeve 
alarmê. Bi her aliyê ve berpêyên xwe nîşan dide. Organîzma dixwaze û lêdigere 
ku serî bi vê rewşa nû re derîne, dengeyekê ava bike. Helbet organîzmaya her 
mirovek gorî taybetiya xwe reaksiyon dide. Heger organîzma serî bi vê rewşa nû 
re derneyne, ango strês zora mirov bibe, ziyanê dide. Ziyan xwe bi her alî ve 
dide der. Hin cureyên sîmptomên psîkosomatîk ji ber strêsê ne. Herwekî strêsa 
mezin ziyanên biyolojîk, fîzyolojîk û civakî didin. 
Pispor di wê baweriyê de ne ku, jiyana nûjen û tempoya wê gelek ziyanan dide 
mirovan. Mirov dikare bêje stres, pirsgirêkeka mezin a jiyana nûjen e 

Lê strês kêm be jî, divê hebe. ji ber ku strêsa kar û xebatê alîkariya serkeftine 

jî dike. HAWAR NET 

Kaniya He/bestan 


Du Îranî Û Pênc Îtalî Bi Tawana Qaçaxa Çekan Bo 
îranê, Hatin Girtin 

Dozcjerekî dijî terorîzm li îtaliyayê, roja çarşemî, 03.03.2010'an ragihand ku du Îranî û 
pênc Ilatî bi tawana qaçaxa çekan û binpêkirina dorpêçên navnetewî derheq îranê, hatin 
girtin. 

Armando Spataro, dadistanê dijî terorîzma îtaliyayê, di konferansek çapemeniyê de 
ragihand seba vê yekê ku pirsa han di asta navnetewî de girîng e, lêkolîn di vê derbarê de 
xwedî bihayek pirr mezin e. 

Di vê pêwendiyê de Serheng Wînçinzo Andirune, got: Wan kesan dixwastin hejmarek 
zaf ji mûşekên dijîTang û madeyên teqîner bişînin îranê. 

Pêka vê raporê, Hemîd Meisûmî Nejad, 51 salî yek ji girtiyan e ku xwe wek 
rojnamevan daye nasandin û akinciyê Romê ye. Herwiha Humayûn Bextiyarî, yekî din ji 
girtiyan e ku karê xwe îlan nekiriye. Li gor rapora berpirsên Polîsê vî welatî, ev du Îranî tevî 
pênc îtaliyan, di bajarê Torîna a îtaliyayê de hatine girtin. 

Wînçinzo Andirune, derheq şûnasa girtiyan dibêje: Pênc kesên Îtalî, birêveberên şîrketên 
hinartin û anînê û herwiha şîrketên moxabiratî ne. 

Dewleta îranê heya amadekirina vê nûçeyê, derheq girtina 2 îraniyan û herwiha 
tawanên lêdayî bi wan, tu helwestek negirtiye. 

Kongireya Netewên îrana Fedral: 

Siyaseta zimankujiya Şowenîzma hêjmûnîxwazî, dijî 
netewên îranê bi tundî dom dike. 

Kongireya Netewên îrana Fedral di 
daxuyaniyekê de bi hilkevta roja cîhaniî ya 
Zimanê Zikmakî ragihand, di dema 
desthilatdariya Şowenîzma hêjmûnîxwazî ya 
zimanî, çandî û siyasî de, li îranê de siyaseta 
zimankujî û çandkujî bi awayeke bername dijî 
netewên Belûç, Turk, Kurd, Ereb, Turkemen, lor 
û... bi dijwarî dom dike. 

Kongireya Netewên îrana Federal, tevî 
Şermezarkirina siyaseta jînosayda aram ji aliyê 
şowenîstên desthilatdar, radigehîne ku 
Çavnihêriya hevşêwe ji tewahiya azadîxwazan, 
yeksanîxwazan, rewşenbîran û çalakên siyasî 

yên îranê bo şermezarikirina wê siyasetê heye. 

A 

Kongireya Netewên Irana Federal, herwiha piştgiriya xwe li pêkanîna 
xwenîşandanan di kom û civînên giştî yên navnetewî de bo haydarkirina xelkê 
cîhanê li hember binpêkirina wî mafê sirûştî "xwendin bi zimanê zikmakî" yên 
zarokên ne fars ji aliyê îraniyên derveyî welat ve ragihandiye. 

Xelatên Oscarê 7’ê adarê dê di merasîmekê de bihên 

eşkerekirin.__ 

Xelata Akademiya Fîlman a AmerîkayêT 
Oscar, dê ew berhem û hunermendên kul 
hêjayî vê xelatê hatine dîtin, li Şanogeya( 

Kodakê ya Los Angelesê di merasîma 8'emîn, j 
bi pêşkêşiya Steve Martin û Alec Baldwin, bêne| 
aşkerekirin. 

Oscar, ji aliyê akademiya Huner û Zanistênl 
Sînemaya Amerîkayê ve tê belavkirin. Xebatênl 
amadekariya wê, li ser malpera wê ya resmî û I 
malperên sektora sînemayê saet bi saet têtel 

ragihandin. Şeva Yekşemê dê merasîma "82'emîn a Xelatên Oscarê", ji aliyê televizyonên 
çar aliyê dinyayê ve bi zindî bête weşandin. 

Hate zanîn, bo çêkerê fîlmê Nicolas Chartier ê ku bi fîlma "The Hurt Locker" ji 9 beşan de 
wek berendamê Oscarê hate nîşandayîn, saziya Oscarê qedexe danî. 

Li gorî nûçeya malpera "news.softpedia.com", ji ber ku Chartier ji endamên akademiyê 
re bi riya e-postayê gotiye, "Dengê xwe bidine me" ev qedexe jê re hatiye danîn. 

AKnews 


Peşmrege Vlyane 




Bêhzad Simko 



Ev destê min dûre ji destê Viyanê 
Bi hawar û qîrîn viyana min kanê 
Ji derd û kul û êş ez nebûm yê manê 
Hey dilê reben ev dildara te kanê 
Wir min Tifeng helgirt ser xwemanê 
Rêya viyana min, doza Kurdistanê 
Ezê peyda kim derdê xwe ra 
dermanê 

Heta peyda kim destê eşq û jiyanê 
Ber viyanê, ez Pêşmergê Kurdistanê 
Heta hebe xwîn li ra û ruh ber manê 
Wextê peyda bû roja geşa viyanê 
Viyan, hate destim ser Kurdistanê 
Viyan û evîn tek eşqa kurdistanê 
Zagros, mêrxwaze ser welat nav 
meydanê 

Hezar! Sale ber kurdistan nav 
meydanê 

Şere tek, ser şerefa axa goristanê 
Viyanim! Canim feda be bo 
kurdistanê 

Ey Viyan! Tu eşqa minî ez heyranê 
Ezê te xilas kim; ey cane civanê! 

Tek tu kurdistan! Ya minî ey viyanê 
Navê te 7 her tim, şev û roj 7 ser 
zimanê 

Her kes ku heye evîna kurdistanê 
Hezar-hezar ji stêrkên nav esmanê 
Çav lêdidin tenê li ser eşqa viyanê 
Viyanê! evîndarê te li zîndanê 


Ji evîn ev ber dujmin 

serî 

nadanê 

Evîndarê te 

li zîndan * 

ser d 

larê 

îdamê; 

Ber eşqa te 

zor geşe 

A 1 A 

u lev 

xendanê 

Hinek Şehîc 

1 û hinek j 

i berxwedanê 


Ji evîna te ra mirin; kurdistanê! 
Zagros, ser eşqa viyanê çû zîndanê 
Çûye rêya merg û nemanê ber viyanê 

ÇAND U HUNER 


Agirî 


Kurte Hevpeyvînek Bi Herdu Hunermendên dengxweş: Şervan U 

Erefat Re 

Hevpeyvîn: Cefer Mubeşirniya 



B i hilkevta roja evîndaran(14/2), li 
ser gaziya Yekîtiya Ciwanên 
Demokrat ên Kurdistana îranê, du 

hunermendên ciwan û dengxweş ên Kurd li 
Bakûrê Kurdistanê bi navên Şervan û 
Erefat, kunserek li bajarê Koyê (Kurdistana 
îraqê), lidarxistin. Hejmarekî berbiçav ji 
heyran û hezkiriyên dengê wan li kunserê 
de beşdar bûn û bi stran û dengê zelal û 
xweş yên xwe, germahiyek taybetî dan 
kunserê û beşdar û heyranên xwe jî 
ecibandin. Her çiqas ku dema wan hindik 
bû, lê Duheftenameya Agirî ew derfet bi 
girîng zanî ku heger bi kurtî jî be, çend 
pirsiyaran arasteyî wan her du 
hunermendan bike. Bona wê ku him rêz ji 
huner, ked û mandîbûna wan bigre û wekî 
erk bi nisbet dengxweş û hunermendên 
xwe emegdar be, him jî wan zêdetir bi 
xwandewanên xwe bide naskirin û ji vê 
riyê ve jî xizmeta wan bike. Wan birêzan jî 
herçiqas ku kêmasiya demê hebûn, lê 
dîsan bi dilgermî ve daxwaza me 
pejirandin û bi kurtî bersiva çend 
pirsiyarên me dan. Deqa axaftina me li jêr 
de dikeve ber çavê we xwendevanên hêja! 

Berî her tiştî em bixêrhatina we bo 
Kurdistana Başûr dikin Û dîxwazim ku 
Hunermend Erefat ji zarê xwe ve bî 
xwendevanên Agirî re bidim naskirin, 
keremke? 

Belê di pêşiyê de ez spasiya we dikim û 
keyfxweş im ku niha ez li Kurdistana azad 
deme. Ez stranbêj Erefat, li sala 1973'ê 
Zayînî de li Kurdistana Bakûr li bajarê 
Wanê, devera Qelqeliyê û li gundê 
Sedmasê ji dayîk bûme. Min li biçûkatiya 
xwe de hez ji mûzîkê kiriye û wê demê min 
stran li radyoya Êrîvanê de guhdarî dikirin û 
ji hemûyan bêtir jî, min ji hunermendê bi 
nav û deng Şivan Perwer hez dikir. Li rastî 
de stranên wî tesîr û bandorek pir mezin li 
ser min kir ku ez dest bi hunera stranbêjiyê 
bikim, her bi wê evînê, min ji stranên 
şorşgerî hez kir û niha jî jê hez dikim û 
weke karek hunerî ji bo xizmet kirin bi 
hunera kurdî û pêşxistina çanda kurdî min 
şopandiye û dişopînim. 

Herwiha hunermend Şervan, em 
bixêrhatina we jî dikim û dîxwazim ku 
hûn jî bi kurtî xwe bi xwendevanên 
me re bidin naskirin. 

Ez jî her mîna hevalê xwe gelek keyfxweş 
im ku niha li wirim. Ez jî hunermend 
Şervan, li sala 1984'an li devera Xoşebê li 
gundê Paçanê ji dayîk bûme û min ji 
zaroktiya xwe de ji hunera stran gotinê hez 
kiriye û bi guhdarîkirina hunermendên birêz 
ên Kurd û ji wan jî, dengê hunermend Kazo 
pir hez dikim û bi wî awayî dest bi hunera 
stran gotinê kir û huner û sitrana kurdî yê 
bûye parek ji evîn û heviya jiyana min. 


Gelo Hunermend Erefat heya niha 
xwediyê çi berheke ye? 

Min heya niha çi albomek çênekirye, lê 
min li kanalên herêmî de kilîp çêkirine û 
dihên weşandin, lê eve cara yekimîne ez 
dihêm başûrê Kurdistanê û kar dikim jibo 
çêkirina albomekê . 

Kek Şervan çi bû sedem ku hûn 
stayleke resen a stranên Kurdî 
hilbijêrin? Gelo we heya niha çi 
berhemek derxistiye yan na? 

Armanca min ew bû ku bi guharîn û dest 
pêkirin sitaylek nû bikarim evînî û hugiriyek 
zêdetir ji nava dilû guhdarên dengê Şerwan 
û pêşxistina hunera kurdî çê bikin. 

Her bi vê staylê jî, li sala2007'an de 
albûma min a yekemîn derket û ji strana 
xwe ya bi navê Semê re, min kilîp çêkir. 
Her wiha sala2010'an de min albomek din 
bi navê "Min bihstî tu poşmnî"amade kirye. 

Kek Erefat hûn bi çî staylekê stran 
dibêjin? 

Min jî bi mûzîka resen a Kurdî dest 
pêkiriye, lê piraniya stranên min şorşgerî ne 
û bi rastî di Qonaxa niha ya tevsera rizgarê 
xwaz a gelê kurd de û xebata Şorişvanî û 
birûmet a xurtên me ew stran pêwîst in û 
cihê taybetî yê xwe heye. 

Kek Şervan bi baweriya we bandora 
mûzîka netewên hakim bi ser 
Kurdistanê de li ser mûzîka kurdî li 
her parçeyên Kurdistanê heye yan na? 

Zimanê Kurdî her yek e û herçiqas ku 
Zarawên cur bi cur hene jî, lê bi rastî jî ew 
tesîr li ser mûzîka Kurdî heye û mixabin her 
ku diçe, ew tişt zêdetir jî dibe. 

Kek Erefat çima te stranên şorşgerî 
gotin? 

Birastî her tiştek ji pêş çavên mirov e û 
ew bûyerên çêdibin em dikin sitran, tiştek 
zêde em nabêjin, xêncî rastiyan ku bi 


bawera min em bi heq dibêjin ew jî nîşana 
wê yekê ye ku stranên şoreşvanî heya niha 
jî zindî ne û ji bo gelê me hewce ne, ji 
berku gelê me carê li xebata bo 
destveanîna maf û azadiyên xwe de ye. Hêj 
em tên tepeser kirin, çimisandin, neheqî li 
me tê kirin. Bi giştî stranên han hesta 
netewî geştir, bihêztir û kurdan hişyartir 
dikin. Lewma ez him wekî hez û elaqeya 
xwe û him jî wekî erk wan stranan dibêjim. 

Kek Şervan raya we lî ser stranên 
şoreşvanî çiye di dema niha de? 

Eva rastiyek e ku berê medya u 
ragihandin tunebûn û her tiştek di dîroka 
me ya siyasî de ji riya stranên şoreşvanî ve 
dihatin guhdarîkirin. herçiqas niha medya û 
ragihandinên Kurdî hene, lê heya niha jî 
gelê me bindest e, lewma ji bo wan 
medyayan jî û bi giştî bo gel jî stranên 
şoreşvanî pêwîst in û niha jî bandora erênî 
ya xwe hene. 

Kek Erefat her çend ku gelek 
pirsiyarên min hene û dixwazim 
bersiva wan bizanim, lê jiberku hûn 
gelek bilezin, dixwazim li derfetek din 
de zêdetir we li ser huner û mozîka 
kurdî bînim ziman. Lê ger we gotinek 
hebe? 

Spasiya we dikim, herçend ku min jî pê 
xweş e zêdetir li xizmet we û xwendevanên 
Agirî de bim, lê dema ku hûn hatine, ne 
munasib e û hûn dibînin ku em mijûl in. 
Lewre em daxwaza^ lêborînê ji we û 
xwendevanan dikin. îşala emê li derfetên 
din de bêhtir bihev re bipeyvin. 

Kek şervan eger we jî gotinek hebe? 

Em li ser daxwaza Yekîtiya ciwanên 
Demokrat ên Kurdistana îranê deiwetî vir 
bûn, gelek spas ji bo wan û herwiha spas 
jibo we xebatkarên Agirî re. 











Agirî 

Şiroveya Gotinên Pêşiyan 


Çiya Mazî 

"Ji ber ku peyv kêm 
hatine bikaranîn nayê 
fêmkirin. Es/ê wê ev e; 
'Destê pîsîtiyê bide, wê bt 
rûyê xwe were'. /ê ev j) 
kêm e. Bi baweriya min wê 
wiha hatibe gotin. ' yê bi 
destê xwe têkeve pîsîtiyê 

wê rûyê wî jî têkeve nav' e. Ji xwe wateya wê j) 
ew e, ku hinek bi destê xwe an bi hindikî têkeve 
nav karên xerab, demek din bi hertiştî xwe 
dikevê û êdî nikare xwe jê xe/as bike. Bi hindik,i 
destpê dike /ê dû re nikare xwe xeias bike , bi 
pirî ve dihere.( Ç.Mazî)" 

L " Dinya ji kesî re nabê yar" û "Herkes h 
benda xwe disekind' ev jî ne gotinên pêşiyan ne. 
Metelok (Ozdeyiş) in. "Nabê" jî nin e. Gere 
"nabe" bit. Rastiya gotina duyem jî " Herkes li 
benda roja xwe ye" (Q Dêrsilavî) 

"Hinek gotinên pêşiyan henin ku di nava 
ferhengê de jî pir in, wekî tasavufî tê dîtin. Û 
dibe ku bi wî awayî jî hatibin gotin. Lê bi 
sedsalan hatine gotin û êdî ji oldarîyê tasavufiyê 
derketine, di nava mirovan de bi wate û ji bo 
tiştine din jî tê gotin. Ev gotina bi oldarî li ser 
dinyê hatiye gotin, ku wekî 'mirov giş dê bimirin' 
in. lê êdî ji bo gelek tiştên din tê gotin. Mînak ; 
ku hinek milkekî mirov bixwin an bi darê zorê ji 
mirov bistînin jî, mirov dibêje' dinya ji kesî re 
nebûye yar'. An 'dinya ji kesî re nemaye'. Ji ber 
wê yekê jî, gotinên wiha êdî bûne gotinên 
pêşiyan. Lê dibe ku li nava gelek netewan bêne 
bikaranîn. Ev jî tiştekî xwezayî ye. Lê li nava her 
neteveyekê bi awayekî din têne gotin. Ev jî wekî 
Brêz Dêrsilavî jî di şîroveya xwe î serî de bahs 
kiriye ku gotinên pêşiyan hinek jê dibe ku 
navnetewî bin. Ew dibe malê çend 
neteweyan.(Ç.Mazî)" 

2 ""Kêmaniya kesekî ji kesî re nabe 
kêmanî' Yanî çi? Gelo hûn karin çi wateyê li vê 
gotinê kin? Gotin hatiye guhestin. Gelo ne 
"Tunebûn ji mêran re nabe kêmanî" 
be.(Q.Dêrsilavî) 

"Ev gotin berevajî gotina 'Goiikek navê 
garanekê xera dike'ye. Ku mirovek çi dike ji xwe 
re dike, kêmaniya wî ji wî re ye. Nikare xisarê 
bide hinekî din. Carinan // gor rewşê, gotin 
berevajî hevdû hatine gotin. Mînakên wiha jîpir 
in.(Ç.Mazî)" 

3. "Kesê pişta wî tunebe, serê wî tim 
tewandîye" Ez bawerim ku em vê goitinê jî têxin 
sitûyê pêşiyan, dê di xew de marê wan were me. 
Gelo hûn karin herêma vê gotinê beyan bikin. 
Min tiştek wiha bihîstî ye: "Li zik xistine, gotiye 
ay pişta min." Ev jî dibe biwêj ne gotina pêşiya 
ye. (Q.Dêrsilavî) 

"Z.e hin biwêj hene bi formekê dibin biwêj û bi 
formekê dibin gotinên pêşiyan. Wekî me d\ 
şîroveya nivîskar de jî diyar kiriye ku hinek gotin 
di navberê de jî dimînin. Brêz Dêrsiiavî ji vana re 
gotiye "meteiok(özdeyîş).Mijara herêmê jî, ne 
gengaz e ku mirov gotinên pêşiyan yên h 
herêmine din bê gotin, bibihîze. Li herêmeke din, 
dibe ku bi awayekî din bê gotin. Ev jîxwezayî ye. 
her du gotin jî ne wekî hev in, wateya wan j 
cûda ye. (Ç.Mazî)" 

Ti pêwendî di navbera "Kesê pişta wî tunebe, 
serê wî tim tewandî ye" û "Li zik xistine, gotiye 
ay pişta min." de nîne. Her yek tiştekî din e. 
Gava mirovek bêkes be, dê her kes zorê lê bike û 
serê wî bitewîne, lê gava ne bêkes be, ti kes 


nikare zorê lê bike. Ez gotina jorîn bi vê maneyê 
fêhm dikim. Gotina din bi temamî tiştekî din e. 
(M. Reşîd). 

4 "xwesara kesî di ronahiyê de çê nabd’ 
Gelo biyaniyan gotin nivîsî ne? Ne min tiştek jê 
fêm kir ne jî texmîn. (Q. Dêrsilavî) 

"xweserî, wekî xwerû bûn e, an azadî ye. Weki 
dibêje, 'azadiya kesî bi xweşî nayê' ye. ev yek ji 
gotinê ii rastiya xwe disekinîne û bi ya min rast 
hatiye gotin /ê dîsa mirov bi qutebirî nikare 
bibêje wiha ye.dibe ku 2 xweser bi wateya 
"xisar"jî hatibe gotin. (Ç.Mazî)" 

Ez tiştekî din jê fêhm dikim. Ez bawer dikim, 
ku "xwesar" ji gotina erebî "xesar" yanê "zirar" 
hatiye. Hîngê "Zirara kesî di ronahiyê de çênabe" 
tê wê maneyê, ku gava pirs û mijar zelal bû û 
her tişt derket meydanê, rastî tê xuyakirin û di 
rastiyê de mafê kesekî nayê xwarin. (M. Reşîd). 

5. "Bi heva/ê xwe neken, wê were serê te jî’ 
Ev jî ne gotina pêşiyên Kurdan e. A pêşiyên 
Tirkan ku "Gulme komşuna, gelir başina" û a 
pêşiyên Eraban e, ku orjînala wê jî "Men deqe, 
duqe" ji xwe beyan e, wate xweş be jî, gotinên 
wê bê sir in. Belkî bi Kurdî jî hebe, lê ne bi vê 
formê. (Q.Dêrsilavî) 

6. "Hiineweşîne, wê hi/weşînin" ez baş 
dizanim ku ev jî malê netewên biyanî ne. Qey 
gelo di zimanê xwe de kêmanî didît. Gotinên 
pêşiyên Kurdî têra vî çend rupelkê we nedkir? 
(Q.Dêrsilavî) 

"Rast e, herdu gotin jî dibe ku ji netewên cîran 
hatibin, dibe ku yên pêşiyên Kurdan be jî û dû 
re geiên din gotibin , ii wir jî hatibin gotin. Ev 
rewş ya sedên sa/an e. Ji ber wê yekê jî tişteki 
xwezayî ye. Ne hewceye ku mirov ji bo gotinên 
wiha pir qutebirî he/westê deyne.( Ç.mazî)" 

Ez ne ji vê baweriyê me, ku gava gotineke 
mîna vê li ba gelên din hebe, hîngê ew ya wan e. 
Li gor logîk, di rewşeke wilo de, sê îmkan hene: 
dibe ku wan ji me biribe, 
dibe ku me ji wan biribe, 

dibe ku rewşeke wisa peyda bûbe, li ba me jî ( 
bêyî bandora wan ) û li ba wan jî (bêyî bandora 
me) ev gotina hatibe afirandin. 

Gelo çima em li vir hema tenê îmkana duyem 
distînin û bawer dikin, ku ev gotin ya gelên din 
e? Ma ne ev ji kêmbaweriya me bi çand û 
kelepora me tê? 

Ev gotina jorîn ya duyem, li herêma me jî heye 
û bi vî awayî tê gotin: 

"Bi hevalê xwe mekene, ê were serê te jî". 
Baweriya min jî, li vir, wek ya Ç. Mazî ye. 

(M. Reşîd) 

7. "Kar bi taxpaşkirinê pêk nayd’ (?) Gelo kê 
ji vê çi fêm kir. Min gotineke weke "Gayê 
texbeşo" bihîstî ye. Lê ez bawerim ew jî biwêj e. 
(Q.Dêrsilavî) 

"Taxpaşkirin di vê derê de wekî ku ji peyva 
"dabaşkirin'ê hatiye. Wekî ku mirov dest b) 
karekî bike, pêşî mirov dabeş bike an par bike, /ê 
piştî wê divê mirov dest bi kar bike û biqedîne. Bi 
dabaşkirinê tenê çênabe. Wateyeke din /i herêma 
torê tê bikaranî jî ev e(bi baweriya min a rast j 
ew e) 'Kar bi taxpaşkirinê pêk nayê', wekî kar ne 
ew tişt e ku tenê mirov taxan ii paş xwe bihê/e û 
bibêje kar xeias bû. Ango, divê mirov bi bingehîn 
û zexm kar bike, herwiha ev gotineke pêşiyan e 
û darizandin û hukum tê de heye. (Ç.Mazî)" 

Pirsgirêka vê gotinê di "taxpaşkirinê" de ye. 
Gelo ev bi rastî ji bêjeyên "tax" û "paqişkirin" 
pêkhatiye?. Heke wisa be, hîngê şîrovekirina 

birêz Çiya Mazî rast e. Lê bi dîtina min, bi 
gelemperî mijara "Gotinên Pêşiyan" ne pirseke 
ewqas rihet e. Ez bi xwe vê gotinê nas nakim. 
Divêt mirov bipirse, ka gelo ev gotin ji kû hatiye 
û li kîjan herêmê tê gotin û hîngê ji wan bipirse, 
ka mebest ji vê gotinê çi ye? Dibe ku mebest 
tiştekî din be jî. (M. Reşîd) 

& " Kes ji ber maiê xwe ne ketî ye şerê md’ 
tu wate têde nîn e. Min ev bihîstî ye "Kesîji ber 
maiê xwe neda ye kerra, berraf Yanî kesî malê 
xwe ne avêtiye, terka wî ne kiriye. (Q.Dêrsilavî) 

"An 'kes ji ber maiê xwe neketiye şerê kesî 
ye. An forma ku em dibêjin dibe gotina pêşiyan j 
ev e "Kes ji ber ma/ê xwe nakeve şerê kesî' 
gotinên pêşiyan jî /i gor herêman têne 
guherandin.( Ç.Mazî)" 

Ev jî we ya jor, divêt mirov bipirse, ka ji kû 
hatiye û mebest jê çi ye? Dibe ku bi vî awayî be 
jî: "Ew li dij me derdikevin, ne ku zirarek 
gihîştiye malê wan yan tiştekî wisa, mesele tenê 
dexsî û hesûdî ye". Lê ev texmîn e, ez rastiya wê 
nizanim. (M. Reşîd) 

9. "Kesê çavbirçî, kerê bi bar ve dadibeiiînd’ 
rastiya vê jî wiha ye û biwêj e: "Weke gurê 
çavbirçî, kerê tevî bar dadibeliîne". (Q.Dêrsilavî) 

"Wekî berê jî me gotibû bi hin guhertina 
forman ,biwêjek dikare bibe gotineke pêşiyan û 
bi demê re wiha bûye. Wekî vê gotinê jî, dema 
ku mirov peyva 'kesî' bikar neyne û 'weke' bikar 
bîne, dibe biwêj, ji ber ku mirov rasterast ji yeki 
re dibêje. Lê heke wekî peyva 'kesê' hebe 
tevahîbûn çêdibe û darizandin, pendîbûn û 
hukum ji her kesî re çêdibe. Dema tenê " kerê bi 
bar dadibe/iîne"be. dibe biwêj.( Ç.Mazî)" 

Peyva "dadibeliîne" peyveke erebî ye, kurdiya 
wê "dadiqurtîne" ye. Li ba me biwêjeke mîna vê 
heye. Dibêjin: "Hêştir tev hawid dadiqurtîne". Ev 
ji kesekî re tê gotin, ku polperest û diravperest 
be, tenê kelk û mesleheta xwe dizane, hema çi 
keys û fersend ketê, her tiştî ji xwe re dibe, 
hesabê kesekî din nake. Ez ji biwêja jor jî vê 
maneyê fêhm dikim. (M. Reşîd) 

10. " Wextê bira bira be, jina birê mehr nakd' 
çi têkiliya vê û gotina pêşiya bi hev heye. Bi 
texmîna min vê gotinê Mahsum Qirmizîgul, di 
1999 de derxistiye (qerfe) (Q.Dêrsilavî) 

" // gor ku min /êko/în kiriye û bi baweriya min 
ev ji berê de heye. Wekî dibêje 'bira xêra bira 
bixwaze, jina wî mehr nake'. Lê dibe ku hinekt 
hetibe guhertin. (Ç.Mazî)" 

Dîtina min jî li vir wek ya Çiya Mazî ye. (M. 
Reşîd). 

1L "Es/i winda nabd’ÎT u têkiliya vê gotinê bi 
pêşiya re nîn e. (Q.Dêrsilavî) 

"Bi baweriya min wekî 'esa/et winda nabe'ye,. 
Esa/etî jî di demên berê de bandorek wê hebû, ji 
ber wê yekê jî û ji ber ku hukum jî heye gotineke 
pêşiyan e, (minak dibêje 'ev tiş wiha nabe). 
Herwiha ji bo "esi/"jî bê gotin dihere ser heman 
wateyê. Esa/et bixwe jîji bingehê tê ji "esas" 
tê, "esas" jî nêzî "es/l" e ango "jêderk" e. ( 
Ç.Mazî) " 

Ez jî wek Çiya Mazî "esîl û fesil" jê fêhm dikim. 
Ev ji berê de heye. Gava kesek tiştekî xirab û 
nebaş dike, dibêjin "Ew bê esil û fesil e" yan jî 
"Şîrê wî ne paqij e". (M. Reşîd). 

1Z "Zêr zingar nabd’ Rastiya wê "Zêr di ku 
keve, zingar nabe"ye.(Q. Dêrsilavî) 

"Zêr zingar nagire" bes e. Lê bi guherandina 
formê an /i hin deveran bûye "zêr di ku keve 
zingar nagire" ev jî tiştekî xwezayî ye..(Ç.Mazî) 

Biryarek dîrokî: Tawana Helepçeyê 
Bi Jînosayd Hat Nasin 

Dadgeha 

Pêdeçûnê ya Iraqêö 
tawana kîmyabarana 
Helebçeyêö bi 

Komkujî (Jînosayd) 
da zanîn. Biryar bi 
piraniya dengên 
dadveran bûye. 

Herweha biryar e ew 
tawan li madeya 12'a 

Yasaya sala 2005'anj_ 

a dadgeha Bilind ya Iraqê de ku li dijî mirovahiyê dabû nasîn, bo 
madeya 11 ya wê Yasayê ku tawan bi jînosayd da nas kirin, bê 
guhertin. 

Piştî 37 rûniştinan bo dosyeya Helebçeyê, dadgehê di 17'ê 
Rêbendana sala 2010'an de biryara darvekirinê bo tawanbar Elî 
Hesen Mecîd, derkir û li 25'ê Rêbendana 2010'an de jî ew 
darvekir. Weka tê zanîn Helebçe li sala 1988'ê ji aliyê Balafirên 
Artêşa wê demê ya Iraqê ve bi çekên Kîmyayî hat bombebaran 
kirin Ku di encam de 5 hezar şehîd û 10 hezar jî birîndar bûn û 
hejmarek zarok jî di wê bûyerê de winda bûn û heya niha jî 
malbatên wan li pey wan digerin. 

Uslo Li Hember Tehranê Sekinî 

Dewleta Norwejêji hember 
biryara Komara Îslamî di 
pêwendî digel derkirna 
Balyozekî Norwejî ji Tehranê, 
biryara derkirina balyozekî 
Îranî li usloyê da. 

Sedema derketina aloziya 
han di navbera rejîma 
Tehranê û Dewleta Usloyê,_ 

vedigere ser vê yekê ku Norwej penaberiya siyasî daye 
Mihemedreza Heyderî, endamê berê yê balyozxaneya îranê di 
wî welatî de. Mihemedreza Heyderî, piştî tepeserkirina hovane a 
xwenîşandanên îranê ji aliyê hêzên rejîma desthilatdar di roja 
Aşûrayê da, dest ji karê xwe kişand û ragihand ku ji niha vir ve 
dê xebatê ji bo mafê mirovan û azadiya girtiyên siyasî yên Îranî 
bike. 

Keçek Kurd Bi Destê Hêzên Komara 
Îslamî Hat Kuştin 

Li gor nûçeyê ku li bajarê Bokanê hatiye zanîn Gulçîn Salihpûr 
keçek 22 salî li malbatek feqîr û hejar a pişttepe a bajarê 
Mehabadê, ku di girtîgeha bajarê Bokanê de destbiser bû, bi 
egerek nediyar ji aliyê hêzên mirovkuj ên rejîmê ve hat kuştin. 

Gulçîn Salihî di wan heyamên girtîgehê de berdewam di bin 
îşkençên nemirovane ên hêzên rejîmê de bûye, û egera wê yekê 
heye ku di bin îşkençê de canê xwe ji dest dabe. Hêjayê gotinê 
ye ku memûrên rejîmê bi bê haydar kirina malbata Gulçînê, ew li 
cihek nediyar veşartine û tenê bo demek kêm, îzna dayka wê 
dane ku keça xwe bibîne, herwiha hêzên îtilaatê gef ji dayka 
Gulçînê xwarine ku nabe bi çi awayekê bas ji nûçeya kuştina 
keça xwe bike. 



Newroz bû rojek fermî a Cîhanê 




Koma 

Giştî a 
Saziya 
Netewên 
Yekbûyî, 
roja 21ê 

Adarê, 
yekemîn 
roja 

newrozê 

weke "Roja__ 

Navnetewî a Newrozê" binav kir. 

Koma Giştî a Saziya Netewên Yekbûyî di civîna xwe a 
roja sêşemî, 23.02.2010'an, biryarnameyek di vê 
pêwendiyê de derkir ku têde hatiye: 21ê Adarê hevdem e 
tevî destpêka demsala Buharê û ji pitir ji 300 milyon kesan 
ve li sernaserê cîhanê de weke yekemîn roja sala nû tê 
pîrozkirin. 

Civata Giştî a saziya NY herwiha daxwaz ji endamên xwe 
kiriye ku ji bo vê rojê xwedî pilan û bername bin. 

Turk û Baydemir derketin TRT 6’ê 

BDP'ê sansûra 
li hember TRT 
Şeş'ê da 
aliyekî. TRT 
Şeş'a ku ji 
destpêka xwe 
ve heta niha ji 
aliyê BDP'ê û 
PKK'ê ve laqayî 
protesto û 
amborgoyan 

bûbû, di dawiya dawiyê de Ahmet Turk û Osman Baydemir 
da axaftin. 

Ehmet Tûrk û Şaredarê Amedê Osman Baydemir, bo 
berhema şanoyî ya Haldun Dormen a bi navê "Çîrokeke 
Zivistanê"daxuyaniyên bi kurdî yên taybet dan TRT Şeş'ê û 
di nûçeyên êvarê de hat weşandin ku weha bûn: Ehmet 
Tûrk: "Heger çandên li ser van axan, hevûdin nasbikin, wê 
pir baş bibe. Wenda bûna çanda kurdî, wê zerarê bide 
çandên din jî. Çand, tu caran nebûne dijminên hev." 
Osman Baydemir: "Di dîroka Tirkiyê de eve cara yekemîn e 
ku bi hesteke weha xweş çanda me hatiye ser sehnê. Bi vê 
yekê, di navbera çanda Kurd û Tirkan de pirek çêbû ye. Ez 
di wê baweriyê de me ku, bi vî awayî qeşemên di navbera 
çand û zimanan de heyî, dest bi helandinê kiriye. Ez wusa 
difikirim ku biharek nû dest pêkiriye û ji vê yekê bi hêvî 

me." Rizgarî 




















